[{"text_idx": "#000000", "text": "Pryder pennaeth adran am y nifer sy'n astudio Cymraeg"}, {"text_idx": "#000001", "text": "Mae pennaeth Ysgol y Gymraeg ym Mhrifysgol Caerdydd, sydd ar fin rhoi gorau i'w swydd, yn dweud ei bod yn pryderu am y niferoedd sydd yn astudio'r Gymraeg ar lefel uwch."}, {"text_idx": "#000002", "text": "Mae llai o ddisgyblion wedi bod yn dewis astudio Cymraeg fel un o'u pynciau Lefel A ac mae hynny'n \"drueni\", meddai'r Athro Sioned Davies wrth raglen Newyddion 9."}, {"text_idx": "#000004", "text": "\"Mewn ffordd, efallai bod hynny yn adlewyrchu pa mor gryf mae pobl yn teimlo yngly\u0302n a\u0302'u Cymraeg, hynny yw dydyn nhw ddim yn gorfod astudio'r Gymraeg fel pwnc,\" meddai."}, {"text_idx": "#000005", "text": "\"Maen nhw yn gallu astudio pethau eraill trwy gyfrwng y Gymraeg.\""}, {"text_idx": "#000006", "text": "Dywedodd hefyd bod pryderon o fewn adrannau Cymraeg yngly\u0302n a\u0302 thoriadau ym maes addysg uwch ac effaith Brexit ond dyw hi ddim yn credu y bydd y pwnc yn stopio cael ei ddysgu ym mhrifysgolion Cymru."}, {"text_idx": "#000007", "text": "\"Pan mae niferoedd myfyrwyr yn mynd ar i lawr yna wrth gwrs mae pobl yn edrych ar faint o staff sydd ym mhob adran,\" meddai."}, {"text_idx": "#000008", "text": "\"'Da ni i gyd yn cefnogi ein gilydd ac yn sicr 'dw i ddim yn rhagweld y bydd unrhyw brifysgol yn cael gwared ar y Gymraeg.\""}, {"text_idx": "#000011", "text": "Ond mae'n dweud bod nawr yn gyfnod cyffrous i astudio'r pwnc am fod Llywodraeth Cymru wedi gosod targed i gael miliwn o siaradwyr Cymraeg erbyn 2050."}, {"text_idx": "#000013", "text": "\"Ond os ydych chi yn meddwl bod poblogaeth Cymru yn mynd i dyfu, 'dy o 'mond yn cynyddu ryw 5% falle, i ryw chwarter poblogaeth o bumed ran."}, {"text_idx": "#000015", "text": "\"Ond wrth gwrs mi fyddai'n chwyldroadol oherwydd mae'r siaradwyr newydd yna 'da ni am eu creu yn mynd i ddod o gefndiroedd gwahanol i'r siaradwyr presennol."}, {"text_idx": "#000016", "text": "\"Felly dyma'r amser mewn gwirionedd i gael myfyrwyr i mewn sydd yn gallu bod yn rhan o hynny, gwthio hynny, siapio hynny a hefyd dadansoddi hynny.\""}, {"text_idx": "#000019", "text": "Pryder am y nifer sy'n astudio'r Gymraeg"}, {"text_idx": "#000022", "text": "Cynlluniau am dreth twristiaeth i Gymru gam yn nes"}, {"text_idx": "#000024", "text": "Rhybudd i beidio bwyta carw marw ar ochr y ffordd"}, {"text_idx": "#000029", "text": "Gareth Ward: Yr angerdd a'r aberth tu o\u0302l fy nghoginio"}]